**Ettepanekud ja vastuväited Eesti Metsaühistu MTÜ 3. oktoobri 2019. a üldkoosoleku 08. novembril 2019. a toimuvale korduskoosolekule**

**Lähtuvalt Mittetulundusühingute seaduse § 21 lõikest 6 esitan üldkoosolekule kirjalikud ettepanekud ja vastuväited, mis tuleb lisada üldkoosoleku protokolli.**

**Palun lugeda minu seisukohad ette vastava päevakorrapunkti juures!**

**Üldine vastuväide üldkoosoleku korraldamise kohta.** 3. oktoobri 2018 üldkoosoleku kokkukutsumisel on taas seadust rikutud ja selle koosoleku otsused ei saa olema kehtivad. **Kohus on tuvastanud juba 4 (nelja!!!) varasema üldkoosoleku otsuste tühisuse** (tsiviilasjad 2-15-11531, 2-16-2282, 2-17-967, 2-17-11807). Viies vaidlus (tsiviilasi nr 2-18-15103) on hetkel pooleli. Rünno Viiri kaebus halduskohtusse minu peale jäeti rahuldamata (haldusasi nr 3-16-1494). Jõustunud kohtulahendid on asja numbri järgi avalikult leitavad siit:

<https://www.riigiteataja.ee/kohtulahendid/koik_menetlused.html>

Järjekordse ebaseadusliku üldkoosoleku läbiviimine on tehtud vaid selleks, et juhtida jätkuvalt kõrvale tähelepanu Rünno Viiri rikkumistelt MTÜ Eesti Metsaühistu juhatuse liikmena. Eesti Metsaühistu on saanud minult, Kesk-Eesti Metsaomanikud MTÜ-lt ja OÜ-lt Metsaekspert tegevuse alustamiseks oskusteavet, teenuseid, seadmeid ning kulude katmist. Vaatamata kokkulepitule Rünno Viir nende eest ei tasunud. Tänaseks oleme jõudnud olukorrani, kus Rünno Viir keeldub tunnistamast isegi selliste teenuste tarbimist nagu telefon, bensiin ja büroo rent! Need kulud on tehtud pangakontolt ja seega on absurdne väita, et Eesti Metsaühistu ja Rünno Viir pole neid saanud.

**01.05.2015 seisuga (hilisem seis pole teada) on Rünno Viir maksnud Eesti Metsaühistu kontodelt isiklikult endale ja oma firmadele (Laindeviir OÜ ja Pusku Invest OÜ) kokku 115 186 eurot. Seda samal ajal kui väidetavalt ei ole raha iseenda tarbitud teenuste ja kaupade maksmiseks. Selle asemel esitab Rünno Viir minu kohta laimu.**

**PALUN MITTE TEHA OTSUSEID RÜNNO VIIRI POOLT ESITATAVA VALEINFO ALUSEL**

Üldkoosoleku kokkukutsumise teate kohaselt on päevakord järgmine:

1. Üldkoosoleku juhataja ja protokollija valimine

2. Juhatuse valimised

3. 2018 aasta aastaaruande kinnitamine.

4. Eesti Metsaühistu liikme Peep Põntsoni väljaarvamine Eesti Metsaühistu liikmete hulgast.

5. Vastamine ühistu liikmete järelepärimistele

Juhul, kui otsustatakse üldkoosolek siiski läbi viia, teen järgmised ettepanekud/vastuväited.

**Ettepanek 1. Päevakorrapunkti 2 juurde teen ettepaneku kutsuda Eesti Metsaühistu MTÜ juhatusest tagasi Rünno Viir.**

Leian, et Rünno Viiri jätkamine juhatuses on ühistule äärmiselt negatiivsete tagajärgedega. Rünno Viir on pidevalt dokumente varjanud ning neid vaid osaliselt esitanud, mistõttu ei ole õnnestunud kellelgi saada korralikku ülevaadet metsaühistu majandustegevusest ja -olukorrast. Olgu siinkohal märgitud, et 01.05.2015 seisuga (hilisem seis pole mulle teada) on **R. Viir** maksnud Eesti Metsaühistu MTÜ kontodelt **isiklikult endale ja oma firmadele (Laindeviir OÜ ja Pusku Invest OÜ) kokku 115 186 eurot**. Revisjonikomisjoni hinnangul oli 2014. a majandusliku tegevuse tulem mitterahuldav. Rünno Viir on kahjuks aastaid tegutsenud selliselt, et sisuliselt kogu metsaühistu jaoks saadud raha on liikunud tema erafirmadesse Laindeviir OÜ ja Pusku Invest OÜ aga ka FIE-le Rünno Viir. Põhimõtteliselt on toimunud selline skeem, et minu poolt ja organiseerimisel on alates 2011.a tulnud suures mahus teenuseid, töid ja tegevuskulude katmisi aga selle asemel, et nende eest hakata maksma, on Rünno Viir kogu raha lihtlabaselt oma firmadesse ja FIE-le kantinud. Ühistu liikmetel on õigus ühistu tegevuse kohta infot saada – palun küsige Rünno Viirilt metsaühistu kontode väljavõtted ja võite ise veenduda, kuidas ja kuhu ühistu rahad on liikunud.

**Ettepanek 2. Päevakorrapunkti 3 juurde teen ettepaneku mitte kinnitada Eesti Metsaühistu MTÜ 2018. a majandusaasta aruannet.**

Raamatupidamise seaduse (RPS) § 4 punktide 1 ja 2 kohaselt on raamatupidamiskohuslane kohustatud korraldama raamatupidamist nii, et oleks tagatud aktuaalse, olulise, objektiivse ja võrreldava informatsiooni saamine raamatupidamiskohustuslase finantsseisundist, majandustulemusest ja rahavoogudest. RPS § 16 ütleb, et raamatupidamise aastaaruande koostamisel tuleb lähtuda muu hulgas olulisuse (raamatupidamise aruandes peab kajastuma kogu oluline informatsioon, mis mõjutab raamatupidamiskohustuslase finantsseisundit) ja sisu ülimuslikkuse (majandustehingute kajastamisel raamatupidamises ja raamatupidamise aruandes lähtutakse nende sisust) printsiipidest. Nimetatud nõuetele ja printsiipidele Eesti Metsaühistu MTÜ majandusaasta aruanded ei vasta. Koostatud majandusaasta aruannetes ei ole praegu kajastatud nõudeid, mis viivad üsna kindlasti ühistu pankrotistumiseni. Aruandes on kajastamata Kesk-Eesti Metsaomanikud MTÜ ja Metsaekspert OÜ-ga sõlmitud lepingutest tulenevad Eesti Metsaühistu kohustused. Arved on esitatud ja seega peavad need aruannetes sisalduma. Seda olenemata nende aktsepteerimisest või mitteaktsepteerimisest.

Vaieldavad kohustused tuleb vastavalt Raamatupidamise Toimkonna juhendile 8 kajastada aruande lisas tingimuslikud varad.

**Ettepanek 3. Päevakorrapunkti 4 juurde esitan järgmise vastuväite.**

Põhikirja punkti 3.11 kohaselt arvatakse liige ühingust välja juhatuse otsusega. Küsimus ei ole seega põhikirja järgi üldkoosoleku pädevuses. Lisaks märgin, et tsiviilasjas 2-17-11807 leidis kohus, et minu alusetu väljaarvamine R Viiri poolt on tühine. Kohtuotsus on jõustunud.

**Päevakorrapunkti 5 juures esitan R. Viirile järgmised küsimused:**

1. Miks on aastaid keeldutud minule kui juhatuse liikmele KÕIGI Eesti Metsaühistu dokumentide näitamisest?

2. Miks ei ole R. Viir esitanud ühelegi Eesti Metsaühistu revisjonikomisjonile KÕIKI Eesti Metsaühistu dokumente?

3. **Miks ei ole aastaid Eesti Metsaühistu kõiki liikmeid ühistu üldkoosolekutele kutsutud?** Nimetatud asjaolu on jõustunud kohtulahenditega tuvastatud! NB See põhjendus, et see võib osutuda aeganõudvaks, ei ole adekvaatne.

4. Miks on aastaid esitatud minule kui juhatuse liikmele vaid minimaalne valik Eesti Metsühistu dokumente (dropboxis kõigile liikmetele esitatud dokumendid) ja nõutud majandusaasta aruande allkirjastamist vaid nende valikuliste dokumentide alusel?

5. Mille eest on 01.05.2015 seisuga makstud Eesti Metsaühistu MTÜ kontodelt **isiklikult R. Viirile ja tema firmadele (Laindeviir OÜ ja Pusku Invest OÜ) kokku 115 186 eurot?**

6. Miks ei ole Eesti Metsaühistu tasunud Kesk-Eesti metsaomanikud MTÜ-le ja Metsaekspert OÜ-le tegevuse alustamiseks saadud asjade ja teenuste eest?

7. Kelle rahalisi vahendeid, seadmeid ja oskusteavet kasutades Eesti Metsaühistu oma tegevust alustas?

8. Miks ei ole Eesti Metsaühistu majandusaasta aruannetes kajastatud (isegi mitte tingimuslike varadena) kohustused Kesk-Eesti metsaomanikud MTÜ ja Metsaekspert OÜ ees?

9. Miks on Eesti Metsaühistu dokumentide hulgast kadunud kõik sellised dokumendid, millest nähtuvad Eesti Metsaühistu kohustused Kesk-Eesti metsaomanikud MTÜ ja Metsaekspert OÜ ees?

10. Mis saab siis, kui kohus Eesti Metsaühistult MTÜ-lt Kesk-Eesti metsaomanikud MTÜ-le ja Metsaekspert OÜ-le arvete ja lepingute alusel summad välja mõistab?

11. Mis saab Eesti Metsaühistust, kui selgub, et R. Viir on taotlustes valeandmeid esitanud ja toetused nõutakse tagasi?

Lugupidamisega

Peep Põntson